CELEX: 62020TN0203
Language: hu
Date: 2020-04-18 00:00:00
Title: T-203/20. sz. ügy: 2020. április 18-án benyújtott kereset – Al-Imam kontra Tanács

15.6.2020   
            
            
               HU
            
            
               Az Európai Unió Hivatalos Lapja
            
            
               C 201/45
            
         
      2020. április 18-án benyújtott kereset – Al-Imam kontra Tanács
      (T-203/20. sz. ügy)
      (2020/C 201/58)
      Az eljárás nyelve: francia
      
         Felek
      
      
         Felperes: Maher Al-Imam (Damaszkusz, Szíria) (képviselő: M. Brillat ügyvéd)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  a felperes keresetét nyilvánítsa elfogadhatónak;
               
            
                  —
               
               
                  állapítsa meg a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló 2012. január 18-i 36/2012/EU tanácsi rendelet felperesre vonatkozó részének jogellenességét; a Szíriával szembeni korlátozó intézkedésekről szóló, 2013. május 31-i 2013/255/KKBP határozat felperesre vonatkozó részének jogellenességét; a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2020. február 17-i (EU) 2020/211 tanácsi végrehajtási rendelet felperesre vonatkozó részének jogellenességét; a Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2020. február 17-i (KKPB) 2020/212 tanácsi végrehajtási határozat felperesre vonatkozó részének jogellenességét;
               
            
                  —
               
               
                  következésképpen semmisítse meg a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló 2012. január 18-i 36/2012/EU tanácsi rendelet felperesre vonatkozó részét; a Szíriával szembeni korlátozó intézkedésekről szóló, 2013. május 31-i 2013/255/KKBP határozat felperesre vonatkozó részét; a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2020. február 17-i (EU) 2020/211 tanácsi végrehajtási rendelet felperesre vonatkozó részét; a Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2020. február 17-i (KKPB) 2020/212 tanácsi végrehajtási határozat felperesre vonatkozó részét;
               
            
                  —
               
               
                  kötelezze a Tanácsot, hogy 2020. február 18-tól fizessen a felperesnek heti 10 000 eurót a vitatott intézkedések elfogadása miatt elszenvedett vagyoni kár megtérítéseként;
               
            
                  —
               
               
                  kötelezze a Tanácsot, hogy 2020. február 18-tól fizessen a felperesnek heti 15 000 eurót a vitatott intézkedések elfogadása miatt elszenvedett nem vagyoni kár megtérítéseként;
               
            
                  —
               
               
                  kötelezze a Tanácsot azon jövőbeli károk megtérítésére, amelyeket a felperesnek a megtámadott határozatok elfogadása miatt kell elszenvednie;
               
            
                  —
               
               
                  kötelezze a Tanácsot az összes költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap azon alapul, hogy a vitatott jogi aktusok elfogadása iránti eljárás során megsértették a felperes alapvető jogait. E jogalap két részből áll:
                  
                              —
                           
                           
                              Az első rész a felperes védelemhez való jogának, azaz a meghallgatáshoz való jogának és a kontradiktórius eljárás elvének megsértésén alapul.
                           
                        
                              —
                           
                           
                              A második rész a hatékony jogorvoslathoz való jog megsértésén alapul.
                           
                        
            
                  2.
               
               
                  A második jogalap a vitatott jogi aktusok elfogadása során elkövetett nyilvánvaló értékelési hibán alapul. E jogalap két részből áll:
                  
                              —
                           
                           
                              Az első rész azon alapul, hogy nem állt rendelkezésre elegendő bizonyíték a felperes nevének a korlátozó intézkedésekkel érintett személyek jegyzékébe való felvételének alátámasztásához.
                           
                        
                              —
                           
                           
                              A második rész a tények elferdítésén alapul.
                           
                        
            
                  3.
               
               
                  A harmadik jogalap azon alapul, hogy a felperes alapvető jogait a vitatott jogi aktusok tartalma miatt jogellenes és aránytalan sérelem érte. E jogalap két részből áll:
                  
                              —
                           
                           
                              Az első rész a tulajdonhoz való jog megsértésén alapul.
                           
                        
                              —
                           
                           
                              A második rész a magánélethez és a családi élethez való jog megsértésén alapul.